ადელაიდ ეიმსი

ადელაიდ ეიმსი (დ. 3 ივნისი, 1900 — გ. 26 ივნისი, 1932) — ამერიკელი ასტრონომი და კვლევითი ასისტენტი ჰარვარდის უნივერსიტეტში. ძირითადად ცნობილია უმკვეთრესი ექსტრაგალაქტიკური სპირალური ნისლეულების დეტალური კვლევებით. გალაქტიკების შესწავლაში წვლილი შეიტანა თანაავტორობით ნაშრომში „მეცამეტე ხარისხზე კაშკაშა გარე გალაქტიკების მიმოხილვა“, რომელიც მოგვიანებით შეიპლი-ეიმსის კატალოგის სახელით გახდა ცნობილი.Research Astronomer Lost by Drowning. In: Popular astronomy, Vol. 40, August/September 1932, S. 448–449. (online) ეიმსი იყო ამერიკის ასტრონომიული საზოგადოების წევრი. ობსერვატორიაში სესილია პეინ-გაპოშკინის თანამედროვე და უახლოესი მეგობარი იყო.Barbara L. Welther: Adelaide Ames and the Shapley-Ames Catalogue. (Abstract) In: Bulletin of the American Astronomical Society. Vol. 22, 1990, S. 841. (online)

1932 წელს, შეიპლი-ეიმსის კატალოგის გამოქვეყნების წელს, ნავით მოგზაურობისას, ეიმსი უბედური შემთხვევის შედეგად გარდაიცვალა. დაკრძალეს არლინგტონის ეროვნულ სასაფლაოზე.Department of Veteran Affairs  shows "AMES, ADELAIDE, D/O THALES L DATE OF DEATH: 06/26/1932 BURIED AT: SECTION EAST  SITE 3488 C L	ARLINGTON NATIONAL CEMETERY". It is a flat marker in front of her parents' tombstone, easily missed.

ბიოგრაფია
1918-დან 1922 წლამდე ვასარის კოლეჯში სწავლობდა, შემდეგ კი რედკლიფის კოლეჯში გააგრძელა სწავლა, სადაც ასტრონომიაში ახლად შექმნილი სამაგისტრო პროგრამა არსებობდა. კოლეჯში სწავლისას ჟურნალისტობაზე ოცნებობდა და ვასარის Miscellany News-ისთვის წერდა, ასტრონომიის კურსების გავლასთან ერთად. 1923 წლის იანვარში ჰარვარდის კოლეჯის ობსერვატორიის პირველი მაგისტრანტი გახდა ასტრონომიაში. 1924 წელს დაამთავრა სწავლა როგორც პირველმა ქალმა ასტრონომიის მაგისტრის ხარისხით რადკლიფში. ეიმსი იყო ამერიკის ასტრონომიული საზოგადოების წევრი და 1928 წელს ნისლეულებისა და გროვების საერთაშორისო კომიტეტის წევრად აირჩიეს. 1928 წელს საერთაშორისო ასტრონომიული კავშირის (IAU) კონგრესზე დელეგატი იყო ლეიდენში, ნიდერლანდებში, ხოლო 1932 წელს ჰარვარდში გამართული IAU-ს შემდგომი კონგრესის საორგანიზაციო კომიტეტის მდივანი იყო. თავდაპირველად ჟურნალისტობას გეგმავდა, მაგრამ ამ სფეროში სამუშაოს ვერ პოულობდა და ამის ნაცვლად მიიღო კვლევითი ასისტენტის პოზიცია ჰარვარდის კოლეჯის ობსერვატორიაში (HCO), რომელიც გარდაცვალებამდე ეკავა. მისი სამუშაოს ძირითადი მიმართულება იყო ბერენიკეს თმებისა და ქალწულის თანავარსკვლავედებში გალაქტიკების კატალოგიზაცია. 1931 წელს დასრულებულ კატალოგში თითქმის 2800 ობიექტი შედიოდა. ამ ნაშრომმა IAU-ს 28-ე კომისიის (ნისლეულებისა და ვარსკვლავთა კლასტერების) წევრობა მოუტანა.

1932 წლის 26 ივნისს, სქუამის ტბაზე დასვენებისას, ეიმსი მეგობართან ერთად კანოეთი მოგზაურობდა, როდესაც ნავი გადაბრუნდა. სავარაუდოდ, დაიხრჩო და მისი სხეული ათდღიანი ძებნის შემდეგ 1932 წლის 5 ივლისს იპოვეს. ის 32 წლის ასაკში გარდაიცვალა.

კვლევა ჰარვარდში
1921 წელს ჰარლოუ შეიპლი HCO-ს დირექტორი გახდა და მალევე, ეიმსი ასისტენტად დაიქირავა. ეიმსი შეიპლის პირველი მაგისტრანტი იყო და მოგვიანებით ეიმსი საკუთარ მაგისტრანტებს ხელმძღვანელობდა. ჰარვარდში ადრეული სამუშაო NGC/IC ობიექტების იდენტიფიკაციაზე იყო ფოკუსირებული. 1926 წელს მან და შეიპლიმ გამოაქვეყნეს რამდენიმე სტატია გაალქტიკა 103 NGC-ის ფორმების, ფერებისა და დიამეტრების შესახებ. 1930 წელს გამოაქვეყნა „2778 ნისლეულის კატალოგი, კომა-ქალწულის ჯგუფის ჩათვლით“, რომელშიც იდენტიფიცირებულია 214 NGC და 342 IC ობიექტი ქალწულის გროვის არეალში.

შეიპლი-ეიმსის კატალოგი
ჰარვარდის კოლეჯის ობსერვატორიაში მუშაობისას, ჰარლოუ შეიპლისთან ერთად შეიპლი-ეიმსის კატალოგზე მუშაობდა, რომელშიც შესულია მე-13 ვარსკვლავიერ სიდიდეზე კაშკაშა გალაქტიკები. დაახლოებით 1250 გალაქტიკაზე დაკვირვების შედეგად, ირმის ნახტომის ჩრდილოეთ პოლუსთან კლასტერიზაციის მტკიცებულება აღმოაჩინეს, რაც განსხვავდება სამხრეთ პოლუსისგან. ეს შედეგები მნიშვნელოვანი იყო, რადგან მათი აღმოჩენა „განაწილების ზოგადი არათანაბრობის“ შესახებ გადახვევას წარმოადგენდა იზოტროპიის დაშვებიდან.

ოჯახი
ადელაიდ ეიმსის მამა იყო ტ.ლ. ეიმსი, რომელიც აშშ-ის არმიაში პოლკოვნიკად მსახურობდა.

რესურსები ინტერნეტში
 Adelaide Ames Publications in Astrophysics Data System
 Astronomy Compendium
 AIP History Newsletter

სქოლიო

კატეგორია:ამერიკელი ასტრონომები
კატეგორია:ქალი ასტრონომები
კატეგორია:დაბადებული 1900
კატეგორია:დაბადებული 3 ივნისი
კატეგორია:გარდაცვლილი 1932
კატეგორია:გარდაცვლილი 26 ივნისი